google/wiki40b huggingface dataset:
Μέσο σταθμικό κόστος κεφαλαίου

Το μέσο σταθμικό κόστος κεφαλαίου ή Weighted Average Cost of Capital (WACC), όπως αποδίδεται ο όρος στα αγγλικά, είναι η ελάχιστη απόδοση που αναμένεται να καταβάλει η επιχείρηση κατά μέσο όρο στους μετόχους της για την χρηματοδότηση των περιουσιακών της στοιχείων.
Οι επιχειρήσεις για να χρηματοδοτήσουν τα διάφορα επενδυτικά τους προγράμματα χρησιμοποιούν ως πηγές χρηματοδότησης κυρίως δανειακά κεφάλαια, προνομιούχες μετοχές, κοινές μετοχές και παρακρατηθέντα κέρδη. Όταν η επιχείρηση αντλεί νέα κεφάλαια για την χρηματοδότηση νέων επενδυτικών προγραμμάτων, προσπαθεί η δομή των κεφαλαίων αυτών να είναι παρόμοια με την κεφαλαιακή της διάρθρωση έτσι ώστε αυτή να παραμένει σχετικά σταθερή διαχρονικά και η τιμή της μετοχής της επιχείρησης να διατηρείται αμετάβλητη. Επομένως, για να προσδιορίσουμε το μέσο σταθμικό κόστος κεφαλαίου πρέπει να έχουμε υπολογίσει προηγουμένως το κόστος της κάθε πηγής χρηματοδότησης. Στη συνέχεια, το κόστος των πηγών αυτών σταθμίζεται σύμφωνα με την ποσοστιαία συμμετοχή καθεμιάς στην κεφαλαιακή διάρθρωση της επιχείρησης. Άρα, το μέσο σταθμικό κόστος κεφαλαίου μιας επιχείρησης αποδίδεται ως ο σταθμικός μέσος όρος του κόστους των διαφόρων πηγών χρηματοδότησης με συντελεστές στάθμισης τα ποσοστά συμμετοχής της κάθε πηγής στη σύνθεση του κεφαλαίου – κεφαλαιακή διάρθρωση της επιχείρησης.
Η γνώση του κόστους κεφαλαίου αποτελεί απαραίτητη προϋπόθεση προκειμένου να εκτιμηθεί η βιωσιμότητα μιας επένδυσης, η ορθότητα των χρηματοδοτικών αποφάσεων, η αξία μιας επιχείρησης και οι αποφάσεις αποτιμήσεων.

Παράδειγμα

Έστω ότι η επιχείρηση ΧΥΖ χρειάζεται να αντλήσει 1.000.000€ για την χρηματοδότηση των νέων επενδυτικών της προγραμμάτων. Για να διατηρήσει την κεφαλαιακή της διάρθρωση θα πρέπει να κατανείμει το νέο της κεφάλαιο ως εξής: 30% δανειακά κεφάλαια, 10% προνομιούχες μετοχές και 60% κοινές μετοχές. Το κόστος των δανειακών κεφαλαίων προ φόρων έχει υπολογιστεί από την επιχείρηση σε 11,23%, το κόστος των προνομιούχων μετοχών σε 12,61% και το κόστος των παρακρατηθέντων κερδών σε 15,60%. Ο συντελεστής φορολόγησης της επιχείρησης είναι 40%.
Απάντηση: Για να παραμείνει αμετάβλητη η κεφαλαιακή διάρθρωση της επιχείρησης ΧΥΖ, θα πρέπει να χρηματοδοτήσει τα νέα επενδυτικά της προγράμματα με 300.000€ δανειακά κεφάλαια, 100.000€ προνομιούχες μετοχές και 600.000€ παρακρατηθέντα κέρδη. Το μέσο σταθμικό κόστος του 1.000.000€ υπολογίζεται ως εξής:
WACC= wd rd(1-T) + wₚ rₚ+ wₛ rₛ
WACC= (0,30 x 0,1123)(1-0,40) + (0,10 x 0,1261) + (0,60 x 0,1560) = 0,1264 ή 12,64%
Επομένως, το μέσο κόστος για κάθε ένα ευρώ που χρησιμοποιεί η επιχείρηση για τη χρηματοδότηση των επενδυτικών της προγραμμάτων ανέρχεται σε 12,64%.
Τούριγια (Μπίχατς)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ακουστική χώρων

Η ακουστική χώρων ή αρχιτεκτονική ακουστική είναι η εφαρμοσμένη επιστήμη που ασχολείται με τη μελέτη και συμπεριφορά του ήχου σε διάφορους κλειστούς χώρους και την αλληλεπίδραση με τα διάφορα αντικείμενα στο εσωτερικό των χώρων αυτών (αίθουσες συναυλιών, αμφιθέατρα, θέατρα, κινηματογράφοι, όπερες, studios, ναοί, γραφεία, άλλους εργασιακούς χώρους, ακόμη και απλές κατοικίες), με σκοπό τον έλεγχο του παραγόμενου ηχητικού αποτελέσματος και του επιπέδου θορύβου και αντηχήσεων.
Ειδικό θέμα της ακουστικής χώρων αποτελεί η ηχομόνωση και η ηχοπροστασία από το θόρυβο εγκαταστάσεων σε κλειστούς χώρους, με τους αντίστοιχους κανονισμούς, προδιαγραφές και μεθοδολογία υπολογισμών.  Σημαντικό ρόλο στον τομέα αυτό, μεταξύ των άλλων παίζουν οι συντελεστές ηχοαπορρόφησης και οι ηχομoνωτικές ιδιότητες των διαφόρων υλικών.
Η μελέτη της ακουστικής των χώρων γίνεται με διάφορα μοντέλα, πχ από τα εμπειρικά μοντέλα των Sabine  και Eyring που παρέχουν προσεγγιστικές εκτιμήσεις ακρίβειας οκτάβας, μέχρι την κυματική θεωρία με τους κανονικούς ιδιορυθμούς, τα υπολογιστικά μοντέλα των μεθόδων των πεπερασμένων στοιχείων FEM (Finite Element Method), των συνοριακών στοιχείων BEM (Boundary Element Method) και των πεπερασμένων διαφορών στο πεδίο του χρόνου FDTD (Finite Difference Time Domain) έως και τη γεωμετρική θεωρία διάδοσης με ηχητικές ακτίνες (μέθοδοι ακτίνων, ειδώλων, ακουστικών δεσμών).
Τζον Γκαρσία

Καριέρα

Ο Γκαρσία σχημάτισε τους Katzenjammer σε ηλικία δεκαεπτά ετών, μαζί με το ντράμερ Μπραντ Μπιορκ και τον κιθαρίστα Τζος Χόουμ. Δύο χρόνια αργότερα, μετονομάστηκαν σε Sons of Kyuss και κυκλοφόρησαν το ομώνυμο ΕΡ, πριν αλλάξουν το όνομα τους σε Kyuss για τον δίσκο "Wretch" του 1991. Ακολούθησαν τα "Blues for the Red Sun" (1992) και "Welcome to Sky Valley" (1994), τα οποία θεωρούνται δύο από τα σπουδαιότερα άλμπουμ του stoner rock, αλλά το συγκρότημα διαλύθηκε το 1995 μετά την ηχογράφηση του "...And the Circus Leaves Town".
Το 1996, δημιούργησε τους Slo Burn με τους Κρις Χέιλ στην κιθάρα, Μπρέιντι Χάουτον στα τύμπανα και Ντέιμον Γκάρισον στο μπάσο, κυκλοφορώντας το ΕΡ "Amusing the Amazing" στις 15 Απριλίου 1997. Το συγκρότημα διαλύθηκε τον Σεπτέμβριο του ίδιου έτους και ο Γκαρσία σχημάτισε τους Unida το 1998, κυκλοφορώντας το άλμπουμ "Coping with the Urban Coyote" την επόμενη χρονιά, όπως και το "For the Working Man" το 2003.
Παράλληλα, δημιούργησε τους Hermano, με τους οποίους ηχογράφησε τέσσερις δίσκους από το 2002 ως το 2007. Το 2010, σχημάτισε τους Kyuss Lives! επανενώνοντας την αρχική σύνθεση των Kyuss εκτός του Χόουμ, αλλά τον Μάρτιο του 2012 ο Χόουμ έκανε μήνυση για την χρήση του ονόματος τους, με αποτέλεσμα να μετονομαστούν σε Vista Chino. Τον Σεπτέμβριο του 2013, κυκλοφόρησαν το άλμπουμ "Peace", μπαίνοντας στις λίστες του Billboard Heatseekers Album chart.
Θιβετιανοί

Προϊστορία

Αρχαιολογικές ενδείξεις μαρτυρούν την παρουσία παλαιότερων ανθρωποειδών στην περιοχή του Θιβέτ, τον καιρό που η Ινδία πρωτοκατοικήθηκε, 500.000 χρόνια πριν. Οι σύγχρονοι άνθρωποι κατοίκησαν το οροπέδιο του Θιβέτ το αργότερο 21.000 χρόνια πριν. Ο πληθυσμός αυτός αντικαταστάθηκε στο μεγαλύτερο τμήμα του γύρω στο 3.000 π.Χ. από μετανάστες από τη βόρεια Κίνα. Παρ' όλα αυτά, υφίσταται μια μερική γενετική συνέχεια ανάμεσα στους παλαιολιθικούς πληθυσμούς και τους σύγχρονους Θιβετιανούς.
Μεγαλιθικά μνημεία είναι διασκορπισμένα στο οροπέδιο του Θιβέτ, τα οποία μάλλον χρησιμοποιούντο σε αρχαίες θρησκευτικές λατρείες. Προϊστορικά οχυρά σε λόφους και ταφικά συγκροτήματα έχουν ανακαλυφθεί πρόσφατα στο οροπέδιο, αλλά η γεωγραφία και οι δύσκολες συνθήκες της περιοχής δυσκολεύουν τις αρχαιολογικές έρευνες σε μεγαλύτερο υψόμετρο.

Βασίλειο Τσανγκ Τσουνγκ

Το Τσανγκ Τσουνγκ ήταν ένα αρχαίο βασίλειο του δυτικού και βορειοδυτικού Θιβέτ, ο πολιτισμός του οποίου επικρατούσε στην περιοχή πριν εμφανιστεί και κυριαρχήσει πολιτιστικά ο Θιβετιανός Βουδισμός. Ο πολιτισμός του Τσανγκ Τσουνγκ σχετίζεται με τη θρησκεία Μπον, η οποία με τη σειρά της επηρέασε τη φιλοσοφία και τις πρακτικές του μεταγενέστερου Θιβετιανού Βουδισμού. Οι άνθρωποι του Τσανγκ Τσουνγκ αναφέρονται συχνά στα αρχαία θιβετιανά κείμενα ως οι αρχικοί κυρίαρχοι του κεντρικού και δυτικού Θιβέτ.

Βασίλειο Γιαρλούνγκ

Τον 1ο αιώνα π.Χ., αναδύθηκε το γειτονικό βασίλειο Γιαρλούνγκ στην ομώνυμη κοιλάδα, και ο βασιλιάς του, Ντρίγκουμ Τσενπό, επιχείρησε να μειώσει την επιρροή του Τσανγκ Τσουνγκ απομακρύνοντας τους ιερείς της θρησκείας Μπον από το Γιαρλούνγκ. Τελικώς όμως, σύντομα δολοφονήθηκε και το βασίλειο Τσανγκ Τσουνγκ συνέχισε την κυριαρχία του στην περιοχή μέχρι που προσαρτήθηκε από το Σουνγκτσέν Καμπό τον 7ο αιώνα μ.Χ.
Το 108 μ.Χ. "οι Κιανγκ ή Θιβετιανοί, οι οποίοι ήταν ολοκληρωτικά άγριοι και ζούσαν νομαδικά δυτικά και νότια της λίμνης Κοκονόρ (σημ.: σημερινή λίμνη Τσινχάι στην Κίνα), επιτέθηκαν στα κινεζικά φυλάκια της περιοχής Κανσού, απειλώντας να αποκόψουν την εθνική οδό στο Τουν-χουάνγκ (σημ.: πόλη της Κίνας, πάνω στο "Δρόμο του Μεταξιού"). Ο Λιανγκ Κιν, με τίμημα μια ανηλεή μάχη, τους αναχαίτισε". Παρόμοιες εισβολές αναχαιτίστηκαν το 168-169 μ.Χ. από τον Κινέζο στρατηγό Τουάν Κουνγκ.
Από τον 7ο αιώνα μ.Χ., οι Κινέζοι ιστορικοί αναφέροντο στο Θιβέτ ως Του-πο. Η πρώτη επιβεβαιωμένη επαφή των Θιβετιανών με τον έξω κόσμο καταγράφεται στα αρχεία της θιβετιανής ιστορίας ότι συνέβη όταν ο βασιλιάς Ναμρί Σουνγκτσέν έστειλε έναν πρέσβη του στην Κίνα στις αρχές του 7ου αιώνα.
You'll Never Walk Alone

Το You'll Never Walk Alone είναι τραγούδι που γράφτηκε το 1945 από τους Αμερικανούς συνθέτες Ρίντσαρντ Ρότζερς και Όσκαρ Χάμμερσταϊν Β' για το μουσικό «Carousel». Το τραγούδι έγινε διάσημο σ' αρκετές ευρωπαϊκές χώρες, με αποτέλεσμα αρκετές ποδοσφαιρικές ομάδες, με κύρια την Λίβερπουλ ΦΚ, να θεωρούν το τραγούδι ως ύμνο της ομάδας τους.

Ιστορία

Το τραγούδι γράφτηκε από τους Ρίτσαρντ Ρότζερς και Όσκαρ Χάμερσταϊν Β' για το musical «Carousel» (1945) μέσα σε τραγικές συνθήκες: πέθανε ο καλύτερος φίλος του συνθέτη και στην κηδεία του γράφτηκε αυτό το τραγούδι. Το τραγούδι εκτελέστηκε από αρκετούς διάσημους τραγουδιστές, όπως ο Φρανκ Σινάτρα, ο Μάριο Λάντσα, ο Έλβις Πρίσλεϊ και άλλοι.
Στις αρχές της δεκαετίας του 1960, το τραγούδι εκτελέστηκε από το μουσικό συγκρότημα Gerry & The Pacemakers. Στις 26 Οκτωβρίου 1963 κατέλαβε την πρώτη θέση στα charts της Μεγάλης Βρετανίας και έμεινε εκεί για τέσσερις εβδομάδες. Σύντομα, το τραγούδι έγινε ύμνος της ποδοσφαιρικής ομάδας της Λίβερπουλ, οι οπαδοί της οποίας εκτελούν το τραγούδι στην αρχή και στο τέλος κάθε αγώνα. Η επιγραφή «You'll Never Walk Alone» προστέθηκε στο έμβλημα της ομάδας καθώς και στις πύλες που οδηγούν στο Στάδιο Anfield. Χάρη στις καλές σχέσεις των οπαδών της Λίβερπουλ με ξένες ομάδες (όπως η Σέλτικ και η Μπορούσια Ντόρτμουντ), το τραγούδι μεταδόθηκε σε πολλές χώρες.
Ύμνος Λίβερπουλ
When you walk through a storm
Hold your head up high
And don't be afraid of the dark
At the end of a storm
There's a golden sky
And the sweet silver song of a lark
Walk on through the wind
Walk on through the rain
Though your dreams be tossed and blown
Walk on, walk on
With hope in your heart
And you'll…
Φιν Μπάλορ

Σταδιοδρομία

Το 2014 υπέγραψε το πρώτο του συμβόλαιο με το WWE NXT όπου κέρδισε τον NXT championship και τον κράτησε για 292 Ημέρες.
Ύστερα στο draft στις 19 Ιουλίου 2016 μεταφέρθηκε στο RAW και στις 25 του ίδιου μήνα έκανε το ντεμπούτο του στο επεισόδιο του RAW
Αντιμετώπισε τους Cesaro, Rusev, Kevin Owens και ύστερα τον Roman Reigns ωστε να αναδειχθεί ΝΟ1 διεκδικητής για τον νέο παγκόσμιο τίτλο του RAW το Universal Championship.
Στο Summerslam όπου διεξήχθη στο Μπρούκλιν της Νέας Υόρκης,
Ο Finn Balor επικράτησε σε έναν όμορφο αγώνα ενάντια στον Seth Rollins εν παρουσία των "αφεντικών" του Brand (Stephanie McMahon - Triple H) και έγινε ο πρώτος όλων των εποχών Universal Champion.
Στο ματς όμως προσκόμισε και έναν σοβαρό τραυματισμό στον ώμο και έπρεπε να μείνει εκτός για τουλάχιστον 6 μήνες.
Έτσι στο επόμενο επεισόδιο του RAW παρέδωσε τον τίτλο του σε πλήθος επιδοκιμασιών και αποχώρησε συγκινημένος.
Η επιστροφή του πραγματοποιήθηκε μια μέρα μετά την Wrestlemania 33 στις 3 του Απρίλη 2017 όπου τάχθηκε στο πλευρό του πρώην αντιπάλου του Seth Rollins σε ένα tag team match ενάντια στους Kevin Owens & Samoa Joe με τους "καλούς" να παίρνουν την νίκη. Στις 4 Ιουνίου ο Bálor στο pay per view, extreme rules αγωνίστηκε σε ένα fatal five way match όπου ο νικητής θα αγωνίζονταν με τον Brock Lesnar για το Universal Championship. Παρ' ολ' αυτά έχασε από το submission του Samoa Joe. Λίγες εβδομάδες πριν το Summerslam ο Bálor ξεκίνησε μια κόντρα με τον Elias Samson όπου κατέληξε σε feud με τον Bray Wyatt. Οι δύο αγωνίστηκαν στο Summerslam με τον Bálor (ως Demon Finn Bálor) να παίρνει  τη νίκη. Η κόντρα συνεχίστηκε μετά το Summerslam με τον Bálor να ξαναπαίρνει την νικη στο pay per view του No mercy. Η κόντρα του με τον Bray Wyatt συνεχίστηκε και η τελική μάχη θα δίνονταν στο pay par view του TLC. Λόγω ασθένειας του Bray ο αγώνας δεν πραγματοποιήθηκε και ο Bálor βρέθηκε αντιμέτωπος με τον Aj Styles τον οποίο κέρδισε. Αφού αντιμετώπισε τον Samoa Joe σε ένα επεισόδιο του Raw, ανακοινώθηκε ότι θα είναι μέλος της κόκκινης ομάδας στο pay per view του Survivor Series. Αποκλείστηκε πέμπτος ύστερα από RKO του Randy Orton. Στις 1 Ιανουαρίου 2018 ο Bálor συμμάχησε με τους φίλους του, Gallows and Anderson και κερδισαν την Miztourage. Έτσι σχηματίστηκε η ομαδα της Bálor Club που κατάφεραν να κερδίσουν και την Shield. Στις 16 Ιανουαρίου στο event του Mixed Match Challenge, η ομάδα των Bálor και Sasha Banks κερδισαν τους Shinsuke Nakamura και Natalya. Στο επετειακό επεισόδιο του Raw για τα 25 χρόνια οι Bálor Club πανηγύρισαν με την D Generation-X και τον Razor Ramon αφού οι Gallows and Anderson κερδισαν την Revival. Στο pay per view του Royal Rumble εισήλθε στον αγώνα στην θέση 2 και παρέμεινε στο ρινγκ για πάνω από 57 λεπτά. Έπειτα αποκλείστηκε από τον John Cena.
Φοντανέλιτσε

Γεωγραφία

Πρόκειται για έναν δήμο που βρίσκεται σε απόσταση 48 χιλιομέτρων από την πρωτεύουσα της επαρχίας Μπολόνια. Το έδαφος του είναι λοφώδες και βρίσκεται σε υψόμετρο 165 μέτρων με μέγιστο τα 620 μέτρα και ελάχιστο τα 111 μέτρα. Στα όρια του βρίσκεται η κορυφή του βουνού Καππέλλο (Cappello). Διασχίζεται από τον ποταμό Σαντέρνο (Santerno) και από τους παραποτάμους του τα ρέματα Κιουζούρα (Chiusura) και Κολομπαρίνα (Colombarina). Η έκταση του είναι 36,57 km2 και οι γεωγραφικές του συντεταγμένες είναι: 44°15'38"16 N γεωγραφικό πλάτος και 11°33'36"72 E γεωγραφικό μήκος.
Ο δήμος περιλαμβάνει τα δημοτικά διαμερίσματα Βίλλα Καμπομόρι, Βίλλα Σαν Τζιοβάννι, Γκάτζιο, Μέρκατάλε, Μόντε ιν Πιέβε, Μόντε Μοροζίνο, Ορσάρα, Πράτο, Σάντα Μαρία Μανταλένα, Φοντανέλιτσε και Φορνιόνε, ενώ συνορεύει με τους δήμους του Καζαλφιουμανέζε, του
Καζόλα Βαλσένιο (δήμος της επαρχίας της Ραβέννα), του Καστέλ ντελ Ρίο και του Μπόργκο Τοσινιάνο.

Ιστορία

Παρόλο που ο οικισμός δεν είναι από τους πιο παλιούς η περιοχή έχει πλούσια ιστορία. Έχουν βρεθεί διάφορα ευρήματα που αποδεικνύουν ότι η περιοχή κατοικούτανε από την προϊστορία (εποχή του Χαλκού) και συνέχισε κατά τον Βιλλανοβιανό πολητισμό, τους Ετρούσκους, τους Κέλτες και κυρίως τους Ρωμαίους. Παρόλα αυτά στην Ρωμαϊκή εποχή η περιοχή του Φοντανέλιτσε δεν αναφέρεται ακόμα. Σύμφωνα με κάποιες εικασίες η περιοχή θα δωριθεί από τον Βυζαντινό στρατηγό Ναρσέτε στον Οράτσιο Κοράλτο (Orazio Coralto) από την Ίμολα ως ανταμοιβή για την βοήθεια που είχε προσφέρει στον πόλεμο με τους Γότθους. Εκεί θα χτίσει ένα κάστρο γύρο από το οποίο θα ανατηχθεί ο πρώτος οικισμός.
Η πρώτη ιστορική μαρτυρία του ονόματος Φοντανέλιτσε εμφανίζεται τον 12ο αιώνα όταν ο Πάπας Ονώριος Β΄ επιβεβαιώνει, στον Επίσκοπο της Ίμολα Μπεννόνε (Bennone), την ιδιοκτησία όλων των περιοχών γύρο από την Ίμολα συμπεριλαμβανομένου και του κάστρου Φοντάνε ντε Ούρτσε (Castrum Fontane de Urce), το τότε όνομα του Φοντανέλιτσε. Θα περάσει στις κτήσεις της εκκλησίας που θα το παραχωρήσει στον δήμο της Ίμολα. Αργότερα θα περάσει στους Αλιντόζι (Alidosi) που θα το κρατήσουν μέχρι το 1424 οπότε και θα γίνει επικράτεια κυβερνώμενη από το Κράτος της Εκκλησίας. Ο Πάπας Ιούλιος Β΄ θα το παραχωρήσει στον Κάρλο Μπορομέο (Carlo Boromeo) που θα το κρατήσει μέχρι την απόσυρση του στην εκκλησιαστικά ζωή αφήνοντας το στον κόμη του Αλτέμπς (Conte di Altemps) που θα το κρατήσει μέχρι το '700. Θα ακολουθήσει η οικογένεια Σπάντα (Spada), που θα το έχουν όταν στις 31 Μαρτίου του 1748 ένας σεισμός θα το καταστρέψει σχεδόν ολοκληρωτικά. Ακολουθεί η οικογένεια των Μαρβέλλι Ταρτάνι (Marvelli Tartagni) από το Φορλί και η εναλλαγή των Αυστριακών με τους Γάλλους. Το 1884 θα περάσει από την επαρχία της Ραβέννα, στην οποία ανήκε μέχρι τότε, στην επαρχία της Μπολόνια. Στης 11 Ιανουαρίου του 1863 ο δήμος θα ονομαστεί Φοντάνα Έλιτσε (Fontana Elice) ενώ στης  28 Σεπτεμβρίου του 1911 θα του δοθεί το σημερινό του όνομα.

Κοινωνία

Ο πληθυσμός αυτού του μικρού δήμου, σύμφωνα με τα στοιχεία της 1ης Ιανουαρίου του 2011, είναι 1911 μόνιμοι κάτοικοι.
Οι ξένοι μόνιμοι κάτοικοι είναι 196 με τους περισσότερους να προέρχονται από το Μαρόκο 65, τη Ρουμανία 55 και την Αλβανία 31
Πύργος Ρίχσταϊν

Ιστορία

Η ακρόπολη κτίστηκε στο δεύτερο ήμισυ του 14ου αιώνα. Μνημονεύτηκε για πρώτη φορά σε έγγραφο του 1384. Την παραχώρησε ο δούκας Χέρμαν Β' της Έσσης το έτος 1384 ως φέουδο στον γράφο Γιόχαν Α' του Ζάιν-Βίτγκενσταϊν. Το φέουδο ανανεώθηκε τα επόμενα έτη 1416, 1427 και 1490. Από το 1415 είναι έδρα διοικητή. Το 1502 παραχωρήθηκε από τον γράφο Βίλχελμ στην χήρα του για δική της ιδιωτική χρήση. Ο πύργος αργότερα περιέπεσε σε αφάνεια και ερειπώθηκε στο δεύτερο ήμισυ του 16ου αιώνα. Σήμερα διατηρούνται μόνο μερικά θεμέλια.
2701 Χερσών

Φυσικά χαρακτηριστικά

Τα φυσικά χαρακτηριστικά της Χερσώνος είναι άγνωστα.
Μεσογειακοί Αγώνες 1963

Οι IV Μεσογειακοί Αγώνες διεξήχθησαν στη Νάπολι της Ιταλίας από τις 21 ως τις 29 Σεπτεμβρίου 1963. Συμμετείχαν 1.057 αθλητές (μόνο άνδρες) από 13 χώρες της Μεσογείου σε 18 αθλήματα.
Αλεξάντερ φαν Μπρέντελ

Βιογραφία

Ο Αλεξάντερ φαν Μπρέντελ γεννήθηκε στην Αμβέρσα σε οικογένεια καλλιτεχνών. Ήταν γιος του Πέιτερ φαν Μπρέντελ γνωστού ζωγράφου που ειδικευόταν σε σκηνές στην αγορά και πανηγύρεις σε χωριά, τοποθετημένες σε ιταλικού ύφους τοπία. Η μητέρα του ήταν η Αν Φέλντενερ, θυγατέρα του γλύπτη Γεννάιν Φέλντενερ (Jennyn Veldener). Δύο από τους αδελφούς του, οι Γιαν Πέιτερ φαν Μπρέντελ ο πρεσβύτερος και Γιόρις φαν Μπρέντελ έγιναν ζωγράφοι. Ο Αλεξάντερ εκπαιδεύτηκε από τον πατέρα του. Έγινε "Δάσκαλος" στη Συντεχνία του Αγίου Λουκά της Αμβέρσας το 1685.
Στις 11 Αυγούστου 1685 νυμφεύτηκε την Κορνέλια, θυγατέρα του ζωγράφου ιστορικών θεμάτων Χούμπερτ Σπόρκμανς. Απέκτησαν επτά παιδιά, από τα οποία ο Γιαν Φρανς Μπρέντελ έγινε ζωγράφος. Ανάμεσα στους μαθητές του συγκαταλέγονται ο γιος του Γιαν Φρανς και οι Πέιτερ Μπούσσοπ, Γιόχαν Μπάπτιστ Χόβερτς, Χουιέλμους φαν Ράιν και Πέτερ Σνάιερς.
Ο Αλεξάντερ φαν Μπρέντελ απεβίωσε στις 14 Ιουλίου 1720 στην Αμβέρσα.

Έργο

Ο Αλεξάντερ φαν Μπρέντελ ζωγράφισε πίνακες με ευρεία ποικιλία ρωπογραφικών θεμάτων, περιλαμβανομένων σκηνών αγοράς βοοειδών, ιταλικού ύφους τοπίων και σκηνών σε χωριά. Είναι πιθανόν ευρύτερα γνωστός για την απεικόνιση πανηγύρεων και λιτανειών που διεξάγονταν στη γενέτειρά του, Αμβέρσα. Οι σκηνές με ζωή στο χωριό θυμίζουν ανάλογους πίνακες του Ντάβιντ Τένιερς του νεότερου. Εμπνεύστηκε, επίσης, από άλλους Φλαμανδούς καλλιτέχνες. Για παράδειγμα, η σύνθεσή του Πανήγυρις στην Αμβέρσα αντλεί την έμπνευσή της από παρόμοιους πίνακες Φλαμανδών καλλιτεχνών, όπως οι Πίτερ φαν Ελστ και Εράσμους ντε Μπι.
Ζωγράφισε πολλές σκηνές με αγορές βοοειδών, που του έδωσαν την ευκαιρία να καταδείξει την ικανότητά του να απεικονίζει σκηνές με μεγάλες ομάδες μορφών, καθώς και την ικανότητά του στην απεικόνιση ζώων. Ζωγράφισε ποικίλα τοπία σε ιταλικό ύφος, περιλαμβανομένων σκηνών σε λιμάνια, όπως η Σκηνή σε λιμάνι με άποψη κωμόπολης.
Δημιούργησε σχέδια για εργαστήρια ταπισερί στο Αουντενάαρντε. Το 1698 καταγράφεται να προμηθεύει σχέδια για έξι ταπισερί με ρωπογραφίες που απεικονίζουν χωρικούς και αθίγγανους. Τα σχέδιά του για ταπισερι αναφέρονται ως σκηνές για ταπισερί του Τένιερς. Η αναφορά αυτή σχετίζεται με τους Φλαμανδούς καλλιτέχνες Ντάβιντ Τένιερς τον νεότερο και Ντάβιντ Τένιερς ΙΙΙ. Αν και δεν είναι δυνατό να συνδεθούν οι ταπισερί που είναι γνωστές ως ταπισερί Τένιερς]], που υφάνθηκαν σε πολλά εργαστήρια της Φλάνδρας, με τα αντίστοιχα σχέδια αυτών των καλλιτεχνών, έχουν αποκληθεί έτσι από τις αρχές του 18ου αιώνα. Αλληλογραφία μεταξύ του εμπόρου Πίτερ φαν Φέρρεν και του Αλεξάντερ φαν Μπρέντελ το 1700 καθιστά σαφές ότι ο φαν Μπρέντελ σχεδίασε ορισμένες από τις ταπισερί Τένιερς. Μια ταπισερί που απεικονίζει πωλητή ομματογυαλιών πωλήθηκε από τον οίκο "Christie’s" στις 5 Φεβρουαρίου 2003 στη Νέα Υόρκη. Είναι πιθανόν το τοπίο στην ταπισερί αυτή να έχει σχειαστεί από τον Πίτερ Σπίρινκς, ιδιαίτερα καθώς η συνεργασία Μπρέντελ - Σπίρινκς στη σχεδίαση ταπισερί Τένιερς αναφέρεται σε έγγραφα του 1707.
NGC 6334

Το NGC 6334 (άλλες ονομασίες: Η πατούσα της γάτας, Νεφέλωμα νύχια αρκούδας, Gum 64) είναι νεφέλωμα εκπομπής στον αστερισμό Σκορπιό.
Το ανακάλυψε ο αστρονόμος Τζων Χέρσελ το 1837, όταν βρίσκονταν στο Ακρωτήριο της Καλής Ελπίδας στη νότια Αφρική.
2930 Ευριπίδης

Φυσικά χαρακτηριστικά

O φασματικός τύπος του Ευριπίδη είναι C (ανθρακούχος). Τα υπόλοιπα φυσικά χαρακτηριστικά του είναι άγνωστα.
Ακρίτας Χλώρακας

Ίδρυση

Ο Ακρίτας ιδρύθηκε το 1971. Την εποχή εκείνη στη Χλώρακα υπήρχαν δύο κομματικοποιημένες ποδοσφαιρικές ομάδες: ο αριστερός «Αστήρ» και ο δεξιός «Διγενής Ακρίτας» (που κατά καιρούς είχε και τις ονομασίες «Απόλλων» και «Εθνικό Κέντρον»). Στις αρχές της δεκεατίας του 1970 διεξάγετο στην επαρχία Πάφου παναγροτικό πρωτάθλημα. Επιπρόσθετα, το 1971 η κυβέρνηση επιχορηγούσε με ένα ποσό κάθε νεοϊδρυθέντα σύλλογο που είχε ως σκοπό την υγιή απασχόληση της νεολαίας. Οι Κώστας Πεντάρας, Ανδρέας Κλεοβούλου και Ευθύβουλος Χριστοδούλου αποφάσισαν να ιδρύσουν ένα υπερκομματικό σωματείο, ενώνοντας τα δύο υφιστάμενα σωματεία, το οποίο θα συμμετείχε στο παναγροτικό πρωτάθλημα. Για την ονομασία του νέου σωματείου ο Κώστας Πεντάρας είχε προτείνει το όνομα «Διγενής Ακρίτας», αλλά επειδή θεώρησε ότι το όνομα «Διγενής» θα προκαλούσε αντιδράσεις πρότεινε το «Ακρίτας» το οποίο έγινε αποδεκτό από όλους.

Ίδρυση και συμμετοχή στην ΠΟΑΣΠ

Ο Ακρίτας αποτελεί ένα από τα ιδρυτικά σωματεία της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ) το 1971. Τις πρώτες δύο περιόδους (1971-72, 1972-73) συμμετείχε στο πρωτάθλημα και το κύπελλο της ομοσπονδίας, κατακτώντας και τις δύο περιόδους το νταμπλ. Για το λόγο αυτό το συμβούλιο της ομάδας αποφάσισε να προσπαθήσει να εντάξει την ομάδα στην Κυπριακή Ομοσπονδία Ποδοσφαίρου (ΚΟΠ). Μετά από μεγάλες προσπάθειες των μελών του σωματείου ώστε να πληροί τα κριτήρια για ένταξη του στην ΚΟΠ, ο Ακρίτας εντάχθηκε στην ομοσπονδία το 1973.
Γιώργος Μαρίνος (πολιτικός)

Βιογραφικά Στοιχεία

Γεννήθηκε το 1954 στον Άγιο Λουκά Ευβοίας και είναι απόφοιτος της Σχολής Ραδιοτηλεγραφητών. Είναι ναυτεργάτης ασυρματιστής και επί σειρά ετών μέλος του ΔΣ του σωματείου Ασυρματιστών, με συνδικαλιστική δράση στο ναυτεργατικό κίνημα.
Εκλέχθηκε βουλευτής νομού Ευβοίας στις εκλογές του 2007, 2009 και του Μαΐου 2012 και επανεκλέχθηκε στις εκλογές της 7ης Ιουλίου 2019. 
Είναι μέλος του Πολιτικού Γραφείου της Κεντρικής Επιτροπής του ΚΚΕ. Είναι έγγαμος και έχει δύο παιδιά.
Captain America: Εμφύλιος Πόλεμος

Πλοκή

Έπειτα από ένα επεισόδιο με παράπλευρες απώλειες στη Νιγηρία, 117 χώρες του ΟΗΕ καταθέτουν ένα Σύμφωνο που επιχειρεί να ελέγξει τη δράση των Εκδικητών, δηλαδή της επίλεκτης ομάδας υπερηρώων που εγγυάται(;) την παγκόσμια ειρήνη. Ενώ ο Iron Man δείχνει θετικός σε αυτήν την εξέλιξη, ο Captain America αρνείται να υπογράψει οποιοδήποτε χαρτί περιορίζει τη δράση του. Η κόντρα ανάμεσα στις δύο πλευρές μοιάζει αναπόφευκτη, την ίδια στιγμή που ένας εξωτερικός εχθρός έχει βάλει μπροστά το δικό του σχέδιο αποσταθεροποίησης των πάντων.